Diari Oficial de la Generalitat Valenciana


Sumari del DOGV 8135, del 26-09-2017 (2017/8323)

RESOLUCIÓ de 27 de juliol de 2017, del Servei Territorial d'Indústria i Energia de Castelló, per la qual s'atorga a Gas Natural Cegas, SA, l'autorització administrativa i l'aprovació del projecte d'execució d'instal·lacions per a la conversió a gas natural de la xarxa de distribució en el terme municipal de Benicarló i el tancament de les instal·lacions d'emmagatzematge de GLP. Expedient CBREDE/2017/1/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8135

Data del DOGV
:   26-09-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/8323


Data del document
:   27-07-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 27 de juliol de 2017, del Servei Territorial d'Indústria i Energia de Castelló, per la qual s'atorga a Gas Natural Cegas, SA, l'autorització administrativa i l'aprovació del projecte d'execució d'instal·lacions per a la conversió a gas natural de la xarxa de distribució en el terme municipal de Benicarló i el tancament de les instal·lacions d'emmagatzematge de GLP. Expedient CBREDE/2017/1/12. [2017/8323]  
  
  
Després d'haver-se presentat una sol·licitud d'autorització administrativa i d'execució de projecte, relativa a la instal·lació indicada i basant-se en els següents:  
  
Fets  
Primer. Amb data 5 de desembre de 2016 es remet a la Direcció General d'Indústria i Energia una proposta de resolució per a l'autorització d'un canvi de titularitat, a favor de Gas Natural Cegas, SA, de les instal·lacions d'emmagatzematge i distribució de GLP a l'engròs, en el terme municipal de Benicarló, el titular de les quals és Repsol Butano, SA, expedient CBVARI/2016/24/12.  
Segon. Amb data 20 de desembre de 2016, va ser dictada una resolució per la Direcció General d'Indústria i Energia per la qual s'autoritza la transmissió d'instal·lacions d'emmagatzematge i distribució de GLP a l'engròs, titularitat de Repsol Butano, SA, a favor de Gas Natural Cegas, SA, en el terme municipal de Benicarló, derivades de la Resolució de 21 de gener de 1997, de la Conselleria d'Indústria i Comerç sobre una concessió administrativa a Repsol Butano, SA, per a la prestació del servei públic de subministrament i distribució per canalització de combustibles gasosos de la segona i tercera família a Benicarló, província de Castelló, per a usos domèstics, comercials i xicotetes indústries, amb autorització al seu dia amb l'expedient CBREDE/1998/6/12, amb les normes que s'indiquen a continuació.  
 Resolució de 7 d'agost de 2001 del Servei Territorial d'Indústria i Energia de Castelló d'autorització administrativa de posada en servei parcial de les instal·lacions corresponents al projecte per al subministrament de GLP al municipi de Benicarló (Castelló) CBREDE/1998/6.  
  
 Resolució de 29 d'abril de 2002, del Servei Territorial d'Indústria i Energia de Castelló d'autorització administrativa de posada en servei (2a fase) de les instal·lacions corresponents al projecte per al subministrament de GLP al municipi de Benicarló (Castelló) CBREDE/1998/6.  
  
 Resolució de 7 d'agost de 2003 del Servei Territorial d'Indústria i Energia de Castelló d'autorització administrativa de posada en servei (3a fase) de les instal·lacions corresponents al projecte per al subministrament de GLP al municipi de Benicarló (Castelló) CBREDE/1998/6.  
  
 Resolució de 15 de gener de 2004, del Servei Territorial d'Indústria i Energia de Castelló d'autorització administrativa de posada en servei (4a fase) de les instal·lacions corresponents al projecte per al subministrament de GLP al municipi de Benicarló (Castelló) CBREDE/1998/6.  
Tercer. Amb data 20 de gener de 2017 té entrada en aquest Servei Territorial d'Indústria i Energia la resolució de la Direcció General d'Indústria i energia per la qual s'atorga autorització administrativa prèvia per a la transmissió de la titularitat, a favor de Gas Natural Cegas, SA, de les instal·lacions d'emmagatzematge i distribució de GLP a l'engròs, en el terme municipal de Benicarló actualment titularitat de Repsol Butano, SA, expedient CBVARI/2016/24/12.  
Quart. Amb data 3 de febrer de 2017 es presenta davant d'aquest Servei Territorial d'Indústria i Energia, per part de Gas Natural Cegas, SA, una sol·licitud d'autorització administrativa i d'aprovació de projecte d'execució per al canvi de tipus de gas propà a gas natural, a subministrar en la xarxa de distribució de gas canalitzat, en el terme municipal de Benicarló, i per al tancament de les instal·lacions d'emmagatzematge de GLP, ubicades en el mateix terme municipal, i s'aporta, adjunt, un exemplar del projecte tècnic d'execució firmat per un tècnic competent.  
Cinqué. Amb data 14 de febrer de 2017 es presenta la liquidació de la taxa corresponent.  
Sisé. Amb data 27 de febrer de 2017 se sol·licita a l'Ajuntament de Benicarló un informe condicionat, després d'haver transcorregut el termini preceptiu sense haver tingut entrada en aquest Servei Territorial l'informe corresponent.  
Amb data 27 de febrer de 2017 se sol·licita a l'empresa SOREA de Benicarló un informe condicionat, després d'haver transcorregut el termini preceptiu sense haver tingut entrada en aquest Servei Territorial l'informe corresponent.  
Amb data 15 de març de 2017 es remet a Gas Natural Cegas, SA, un informe condicionat, emés per Iberdrola Distribución Eléctrica, SAU, en data 7 de març de 2017, en què manifesta Gas Natural Cegas. SA, la conformitat a aquest mitjançant una comunicació presentada en aquest Servei Territorial en data 22 de març de 2017.  
Amb data 15 de març de 2017 es remet a Gas Natural Cegas, SA, un informe condicionat emés per Telefónica de España, SAU, en data 3 de març de 2017, manifestant Gas Natural Cegas, SA, la seua conformitat a aquest mitjançant una comunicació presentada en aquest Servei Territorial en data 22 de març de 2017.  
Seté. Ha sigut realitzada la informació pública, a què fa referència el capítol V de la Llei 34/1998, de 7 d'octubre, del Sector d'Hidrocarburs (BOE 08.10.1998), i en el Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, mitjançant l'anunci corresponent, que es va publicar en els diaris El Mundo i El Periódico Mediterráneo el 31 de març de 2017; en el Butlletí Oficial de la Província de Castelló de 15 d'abril de 2017 i en el Diari Oficial de la Generalitat Valenciana de 31 de març de 2017, i no s'ha presentat cap al·legació durant el període d'informació pública de la sol·licitud presentada.  
Huité. Gas Natural Cegas, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
  
Nové. Examinada la documentació aportada, amb data 27 de juliol de 2017 s'emet proposta favorable de resolució per la Secció d'Energia.  
  
  
Fonaments de dret  
Primer. Considerant el que disposa el capítol V, «Distribució de combustibles gasosos per canalització», del títol IV Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Segon. Per aplicació de l'article 77, punt 3, de la Llei 34/1998, de 7 d'octubre, del sector d'hidrocarburs, la transformació de les Instal·lacions de distribució de gasos combustibles requereixen autorització administrativa prèvia.  
Tercer. Considerant el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i en particular les seues instruccions tècniques complementàries ICG 01, Instal·lacions de distribució de combustibles gasosos per canalització.  
Quart. D'acord amb l'article 70.1.a del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la construcció, ampliació, modificació i explotació de les instal·lacions gasistes requereixen autorització administrativa.  
Cinqué. L'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007 de 2 juliol per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural, estableix que les autoritzacions de construcció i explotació d'instal·lacions de distribució han de ser atorgades preferentment a l'empresa distribuïdora de la zona. En cas de no existir distribuïdor en la zona, caldrà ajustar-se als principis de monopoli natural del transport i la distribució, xarxa única i de realització al menor cost per al sistema gasista.  
Sisé. La instrucció i resolució del present procediment administratiu correspon a la Generalitat Valenciana, concretament al Servei Territorial d'Indústria i Energia de Castelló, segons el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 7620, 22.09.2015), perquè la instal·lació objecte del procediment està radicada íntegrament en territori de la Comunitat Valenciana, i no pertany a les que són competència de l??Administració General de l??Estat, d'acord amb l'article 3.2.c de la Llei 34/1998, de 7 d'octubre, del sector d'hidrocarburs.  
  
És per tot això que el cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Atorgar l'autorització administrativa a l'empresa Gas Natural Cegas, SA, per a la conversió a gas natural de la xarxa de distribució de GLP existent en uns quants carrers del terme municipal de Benicarló, i també el tancament de la planta de GLP. Les instal·lacions disposen de les següents característiques:  
Xarxa de distribució de GLP a transformar a gas natural amb MOP 4 bar, consistent en 11.072 m, segons el desglossament que es detalla a continuació i els treballs que hi cal fer:  
 2.173 m PE 200  
 400 m PE 160  
 825 m PE 110  
 1.443 m PE 90  
 1.592 m PE 63  
 4.639 m PE 40  
€ 1 relligament: PE200 amb vàlvula de tall DN200 entre PE200 (GN) i PE200 (GLP). Entre l'avinguda Sant Francesc i el carrer Mossén Lajunta 10m.  
- 1 desconnexió de la planta 39542383, ubicada en la partida del Collet, amb 2 caps de PE200.  
- 1 tancament i inertitzat de planta de GLP 63255771.  
- 5 porgues.  
- Canvi de gas de GLP a gas natural a 229 usuaris.  
Pressupost: 15.992,16 euros  
La present autorització s'empara en el que disposa la Llei 34/1998, de 7 d'octubre, del Sector d'Hidrocarburs, modificada per la Llei 8/2015, de 21 de maig, el Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i en el Reial decret 919/2006 de 28 de juliol i queda sotmesa a les condicions que figuren a continuació:  
Primera. El titular d'aquesta ha de constituir en el termini d'un mes, a partir de la data de la notificació de la present resolució una garantia per valor de 319,84 euros, import del dos per cent del pressupost de la instal·lació que figura en l'expedient de sol·licitud, tal com s'assenyala en l'article 82 del Reial decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. Aquesta fiança s'ha de constituir en la Tresoreria del Servei Territorial de Castelló de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda la fiança es depositarà en el Servei Territorial d'Indústria i Energia de Castelló la carta de pagament-resguard, emesa per la Tresoreria del Servei Territorial de Castelló de la Conselleria d'Hisenda i Model Econòmic. La fiança serà tornada al titular de la present autorització, després d'haver-ho demanat, una vegada que el Servei Territorial d'Indústria i Energia de Castelló formalitze l'acta de posada en marxa de les instal·lacions a què es refereix la present resolució i la persona interessada justifique el compliment de les obligacions derivades de la present autorització.  
Segona. Gas Natural Cegas, SA, ha de complir estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007, de 2 de juliol. En especial, està obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per atendre noves demandes de subministrament de gas, sense perjudici del que resulte de l'aplicació del règim establit reglamentàriament per a les connexions.  
Tercera. Gas Natural Cegas, SA, per a l'ampliació de la xarxa existent, ha de sol·licitar una autorització administrativa prèvia basant-se en una memòria general que continga les previsions anuals aproximades de construcció d'instal·lacions de distribució, segons el punt 2 de la ITC-ICG 01 del Reial decret 919/2006.  
Quarta. El titular de la present autorització gaudeix, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del sector d'hidrocarburs, i també dels que s'assenyalen en l'article 10 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Cinquena. La present autorització en cap cas s'ha d'entendre que està concedida en règim de monopoli ni ha de concedir drets exclusius, tal com indica l'article 73 de la Llei 34/1998, de 7 d'octubre, del sector d'hidrocarburs.  
Sisena. La present autorització administrativa s'entén sense perjudicis i independentment de les concessions, llicències, dels permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient; tot això, d'acord amb el que disposa l'article 73.4 de la Llei 34/1998, de 7 d'octubre.  
Setena. En relació a les instal·lacions d'emmagatzematge de GLP existents, s'ha d'aplicar allò que s'ha previst en la ITC-ICG 03 del Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, per la qual cosa Gas Natural Cegas, SA, haurà de comunicar al Servei Territorial d'Indústria i energia la retirada de servei de les instal·lacions.  
Huitena. Gas Natural Cegas, SA, queda obligada amb els titulars dels contractes en vigor en aqueix moment a substituir o adaptar tots els elements de les instal·lacions receptores afectades pel canvi, i aquells aparells d'utilització declarats en el contracte i, si és el cas, el comptador, sense que això puga reportar cap cost per a l'usuari, conformement amb l'article 38 del Reglament General del Servei Públic de Gasos Combustibles.  
Novena. L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades per aquesta. En uns tals supòsits, l'Administració, amb l'oportú expedient previ, acordarà l'anul·lació de l'autorització amb totes les conseqüències d'ordre administratiu i civil que se'n deriven, segons les disposicions legals vigents.  
Desena. La determinació de les tarifes i del règim econòmic que s'apliquen per al subministrament de gas natural s'han de regir per les disposicions vigents en cada moment.  
Onzena. Les instal·lacions receptores de gas, hauran de complir amb el que disposa el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11. El titular de les instal·lacions o si és el cas els usuaris, seran responsables que les seues instal·lacions complisquen les condicions tècniques i de seguretat que reglamentàriament resulten exigibles així com del seu correcte manteniment.  
Dotzena. Després de l'execució del projecte i per a procedir a l'explotació comercial, cal una autorització d'explotació, per a la qual cosa serà necessari l'alçament de l'acta de posada en servei de les instal·lacions, segons allò que s'ha indicat en l'article 70 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
La present autorització s'atorga sense perjudici de tercers i deixant a part els drets particulars.  
És causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.  
  
  
Segon  
Aprovar el projecte d'execució d'instal·lacions. Les instal·lacions s'han de realitzar d'acord amb el projecte tècnic d'execució presentat en el Servei Territorial d'Indústria i Energia de Castelló, i s'ha d'executar la transformació de GLP a Gas Natural i la desconnexió de la planta 42201523, ubicada en la partida del Collet i el tancament de la planta de GLP 91727369, del terme municipal de Benicarló (Castelló), en el termini de dos mesos, i es fa necessari presentar el certificat d'intertització corresponent.  
  
Tercer  
Publicar i notificar la present resolució, d'acord amb el que estableix l'article 81.5 del Reial decret 1434/2002 de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. Val a dir que la publicació d'aquesta s'ha de fer igualment als efectes que determina l'article 44 de la 39/2015, d'1 d'octubre, de notificació de la present resolució als titulars desconeguts o amb domicili ignorat o a aquells en què, després d'haver-los intentat practicar la notificació, no se'ls haguera pogut notificar.  
  
Contra aquesta resolució, que no posa fi a la via administrativa, pot interposar-se un recurs d'alçada davant de la Direcció General d'Indústria i Energia (c/ Castán Tobeñas, 77, 46045 València) en el termini d'un mes, comptat a partir de l'endemà de la notificació de la present resolució, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 27 de juliol de 2017.- El cap del Servei Territorial d'Indústria i Energia de Castelló: Gerardo Nebot García.